Diari Oficial de la Generalitat Valenciana


Sumari del DOGV 1186, del 20-11-1989 (1989/801053)

DECRET 160/1989, de 30 d'octubre, del Consell de la Generalitat Valenciana, sobre regulació dels passos a nivell en les línies de Ferrocarrils de la Generalitat Valenciana.
----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/10/30/160/dof/vci/html**

### Dades del document

Número de DOGV
:   1186

Data del DOGV
:   20-11-1989

Secció del DOGV
:   DISPOSICIONS GENERALS

Número del document
:   1989/801053


Data del document
:   30-10-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 160/1989, de 30 d'octubre, del Consell de la Generalitat Valenciana, sobre regulació dels passos a nivell en les línies de Ferrocarrils de la Generalitat Valenciana.  
En virtut del Reial Decret 1496/1986, de 13 de juny, sobre traspàs a la Generalitat Valenciana dels serveis ferroviaris explotats per Ferrocarrils de Via Estreta de l'Estat (FEVE), la Generalitat Valenciana assumeix les competències sobre l'establiment, l'organització, l'explotació i la inspecció dels ferrocarrils que discorren íntegrament pel territori de la Comunitat Autònoma i que no estan integrats en RENFE. Amb això es compleixen les previsions constitucionals i estatutàries.  
Amb data de 13 de novembre de 1986 Es publicà la Llei de la Generalitat Valenciana 4/1986, de 10 de novembre, de creació de l'Entitat Ferrocarrils de la Generalitat Valenciana, que té per finalitat l'explotació i gestió de les línies de ferrocarril i serveis complementaris de transport transferits a la Generalitat Valenciana, com també de les que en un futur se li puguen encomanar per aquesta, amb l'aprobació del Estatut que ha de regir l'Entitat pel Decret 144/1986, de 24 de novembre, del Consell de la Generalitat Valenciana.  
D'acord amb l'article tercer de l'esmentat Estatut, Ferrocarrils de la Generalitat Valenciana es regirà per la Llei de creació de l'Entitat, per les disposicions que es dicten basant-se o desenvolupant-se en aquella, pel propi Estatut, per les normes del Dret mercantil, civil o laboral i per la Llei d'Hisenda Pública de la Generalitat Valenciana i la legislació reguladora del domini públic en aquellas matèries en què siguen d'aplicació.  
No hi ha una referència expressa a la normativa de caràcter especial o sectorial vigent en l'àmbit estatal; tanmateix, atés que, en matèries de competència exclusiva de la Generalitat Valenciana, el Dret estatal és d'aplicació supletòria per manca de Dret propi, s'ha de considerar aplicable a l'Entitat Ferrocarrils de la Generalitat Valenciana aquella normativa que en l'àmbit estatal regula els diversos aspectes relacionats amb l'explotació ferroviària i que encara no han estat objecte de la regulació específica per a l'àmbit autonòmic per la Generalitat Valenciana.  
Aquest és el cas de la normativa vigent en matèria de passos a nivell integrada pel Decret de 20 de setembre de 1962 sobre revisió de normes de passos a nivell, l'Ordre del Ministeri d'Obres Públiques de 30 de desembre de 1967 que estableix l'ús de semibarreres automàtiques en passos a nivell, l'Ordre del Ministeri d'Obres Públiques de 27 de gener de 1972 que reconeix els sistemes adequats de protecció per al passos a nivell situats dins la zona compresa entre els senyals de les estacions ferroviàries, el Reial Decret 2422/1978, de 25 d'agost, sobre passos a nivell i l'Ordre de la Presidència del Govern de 8 de maig de 1982 sobre senyalització de passos a nivell.  
Totes aquestes disposicions tenen com a març de referència la necessitat permanent de millorar les condicions de seguretat per a la circulació en les cruilles entre el ferrocarril i la carretera, objectiu que s'ha de mantenir com a prioritari en la regulació de les condicions d'explotació del ferrocarril. Ara bé, l'àmbit d'aplicació de les normes citades incideix fonamentalment en una xarxa ferroviària, la de RENFE, amb unes característiques quantitativament i qualitativament diferents a les de les línies integrades en la xarxa de Ferrocarrils de la Generalitat Valenciana.  
Bàsicament aquestes diferències o especials consideracions a tenir en compte en l'estructura del sistema ferroviari de competència autonòmica se centren en el fet que una gran part del tratat discorre per l'àmbit urbà, el servei interurbà perd protagonisme front a les relacions metropolitanes i es fa necessari establir un compromís, amb les garanties de seguretat escaients per a la circulació, entre l'interés del ferrocarril respecte a l'eliminació de cruilles a nivell als sistemes viaris i las necessitats municipals de permeabilització urbanística dels tratats ferroviaris.  
Resulta, doncs, convenient que la Generalitat Valenciana, en l'àmbit de les seues competències, adapte les normes vigents sobre passos a nivell a les peculiaritats del sistema sobre el que exerceix tals competències.  
En virtut d'això, a proposta del Conseller d'Obres Públiques, Urbanisme i Transports i prèvia deliberació del Consell de la Generalitat Valenciana en sessió celebrada el dia 30 d'octubre de 1989,  
DECRETE:  
Article primer  
A partir de la publicació d'aquest Decret els passos a nivell en les línies de Ferrocarrils de la Generalitat Valenciana es regularan pel que s'hi disposa.  
Article segon  
En funció del tipus d'explotació es distingeix entre línies o trams de línia de caràcter ferroviari i línies o trams de línia de caràcter tramviaire.  
Són de caràcter ferroviari aquelles línies o trams de línia en què la regulació de la circulació dels vehicles depén exclusivament de les instal·lacions ferroviàries i és independent de la regulació del trànsit viari, preval·la circulació ferroviària front a qualsevol altre tipus de trànsit en els possibles punts de cruïlla i es disposa de plataforma reservada per a ús exclusiva la circulació ferroviària.  
Són de caràcter tramviaire aquelles línies o trams de línia que comparteixen amb el sistema viari la regulació del trànsit en els punts de cruïlla, la preferència en els dits punts la marca en cada moment el propi sistema regulador i fins i tot es pot arribar a compartir la plataforma de la línia amb el trànsit viari.  
Article tercer  
D'acord amb allò que s'estableix als articles següents, tindrà la consideració de pas a nivell la cruïlla a la mateixa altura entre una línia de ferrocarril de caràcter ferroviari i una via destinada al trànsit rodat, i de pas a nivell de vianants la cruïlla a la mateixa altura entre una línia de ferrocarril de caràcter ferroviari i una via o vorera d'ús de vianants. S'exceptuen aquells casos en els quals la via de cruïlla, rodat o de vianants estiga adscrita al propi servei ferroviari.  
En les línies o trams de línia de caràcter tramviari, encara que existesquen encreuaments entre aquestes circulacions i els trànsits rodat o de vianant, no tindran els esmentats encreuaments la consideració de pas a nivell o pas a nivell de vianants d'acord amb allò establert en aquest Decret.  
Article quart  
U. No podrà autoritzar-se l'obertura de nous passos a nivell en les actuals línies de ferrocarril.  
Dos. No podran realitzar-se passos a nivell en l'establiment de noves línies ni tampoc en les ampliacions de les que ja hi ha.  
Tres. En els projectes de duplicació de via, modificació de traçat i, en general de millora de les actuals línies, caldrà preveure la supressió dels passos a nivell que ja hi ha, tret que per raons urbanístiques, constructives o de trànsit es justifique la conveniència del seu manteniment.  
Quatre. A les prescripcions dels punts anteriors se'ls aplicarà l'excepció a què fa referència l'article seté.  
Article cinquè  
En els passos a nivell que hi ha que presenten un elevat valor combinat de les intensitats mitjanes de circulació d'automòbils i trens, i Llevat que per justificades raons tècniques no resulte convenient, es procedirà el més aviat possible, d'acord amb les disponibilitats pressupostàries dels organismes implicats, a la seua substitució per passos a diferent nivell.  
Article sisé  
U. Els passos a nivell la supressió dels quals no s'escau, d'acord amb allò previst a l'article cinquè, i la via de cruïlla amb la línia de ferrocarril estiga oberta a l'ús públic, o els siga d'aplicació l'excepció a què fa referència l'article seté, es permetrà aquest tipus de cruïlla sempre que es dote d'un sistema de protecció adient.  
Dos. Es reconeixen com a sistemes de protecció escaients els següents:  
a) La feina del guarda del pas a nivell consistent en el tancament d'aquest mitjançant l'accionament de barreres mecàniques o un altre element efectiu de tancament de pas per part d'un agent de l'Entitat explotadora del ferrocaril.  
b) Les semibarreres o dobles semibarreres comandades automàticament pels trens en circulació o, en el cas de pasos a nivell situats dins de la zona compresa entre els senyals de les estacions ferroviàries, les semibarreres o dobles semibarreres enclavades amb la senyalització ferroviària de les estacions. Aquestes instal·lacions caldrà que estiguen dotades addicionalment de senyalització lluminosa que avise amb prou antelació els usuaris de la carretera del tancament del pas a nivell.  
c) En aquells passos a nivell oberts a l'ús públic que, mentre es procedesca a la seua instal·lació, encara manquen del sistema descrit en els apartats anteriors, o quan hi haja un trànsit de cru«illa que no justifique la seua instal·lació, es considerarà adequada la dotació de senyals que advertesquen a l'usuari de la proximitat de la cruïlla i a més amb un senyal d'aturada obligatòria en la carretera o camí corresponent d'acord amb el Codi de la Circulació.  
Article seté  
Excepcionalment i a proposta dels Ajuntaments, podrà autoritzar-se l'establiment en sòl urbà o urbanitzable programat, de nous passos a nivell en les actuals línies, en les seues ampliacions o en les que es projecten de nova planta, quan no siga possible o convenient tècnicament la construcció d'un pas a diferent nivell, es justifique aquest extrem i la necessitat d'obertura d'un pas a nivell d'acord amb els requeriments de permeabilitat transversal del traçat ferroviari i la millora substancial del trànsit rodat a l'Àrea d'influència. En qualsevol cas la proposta de l'ajuntament inclourà la previsió d'instal·lació d'un sistema de protecció del pas a nivell dels descrits en el punt dos. b) de l'article sisé i caldrà l'informe emés per l'Entitat explotadora del ferrocarril d'acord amb la incidència del pas a nivell proposat respecte de la circulació ferroviària.  
Article vuité  
Si ho sol·licita l'Entitat explotadora del ferrocarril de l'Ajuntament afectat o de l'Organisme titular del camí d'encreuament, es podrà autoritzar la modificació o trasllat dels passos a nivell que hi ha quan es tracte de millorar les condicions de vitalitat a la carretera o al ferrocarril. En qualsevol cas el pas a nivell resultant haurà d'estar dotat del sistema de protecció escaient d'acord amb allò establert a l'article sisé d'aquest Decret.  
Article nové  
U Els passos a nivell que hi ha d'ús particular establerts per al servei de determinades finques o explotacions de qualsevol mena es regiran per les condicions fixades en l'autorització, que podrà ser revisada, i imposar noves condicions de seguretat o de pas, si les circumstàncies del camí o de la cruïlla haguessen variat des de la data de l'autorització.  
Dos. L'òrgan competent podrà, d'ofici o a proposta de l'Entitat explotadora del ferrocarril, decretar el tancament i clausura dels passos a nivell particulars quan els titulars d'aquests no respecten les condicions de l'autorització o la cruïlla puga realitzar-se per altres passos pròxims a igual o diferent nivell.  
Tres. La conservació, guarda i custòdia dels passos a nivell particulars, la seua protecció i senyalització de tota mena i també les despeses de funcionament, carreran a càrrec exclusivament del titular d'aquest, el qual caldrà que assumesca les mesures de precaució i diligències que siguen necessàries o convenients.  
Quatre. Només es podran autoritzar excepcionalment i per causes molt justificades nous passos a nivell particulars quan siguen provisionals, per període determinat, no afecten a vies obertes a l'ús públic i amb les condicions i requisits que garantesquen tothora la seguretat de la cruïlla.  
Article deu  
U Si en un pas a nivell la via d'encreuament disposa de voreres de vianants separades del trànsit rodat, podrà autoritzar-se la modificació del pas a nivell en el sentit de permetre la continuïtat de les voreres i dotar-les de l'adequada senyalització d'avis de la proximitat del tren en combinació amb el sistema de protecció del pas a nivell.  
Dos. Tret del supòsit previst en el punt anterior, no s'autoritzarà l'obertura de nous passos a nivell de vianants i es procedirà el més aviat possible d'acord amb les disponibilitats pressupostàries dels Organismes implicats a la substitució dels que hi ha per passos de vianants a diferent nivell.  
Article onze  
Les competències administratives per a l'aplicació de les determinacions contingudes en aquest Decret s'exerciran per la Direcció General de Transports, de la Conselleria d'Obres Públiques, Urbanisme i Transports.  
Per a la instrucció de l'expedient corresponent a l'autorització d'obertura o modificació d'un pas a nivell s'obtindrà l'informe de l'Organisme titular del camí, de l'Entitat explotadora del ferrocarril i de l'ajuntament afectat tret de l'Organisme que haja formulat la proposta a qui s'atribuirà la despesa corresponent a les obres que s'hagen de dur a terme.  
Article dotze  
U. La instal·lació, manteniment i conservació dels senyals fixos que, en el termes prevists a la legislació vigent, corresponen als camins de cruïlla en els passos a nivell carrera a càrrec del titular, i també el manteniment i conservació dels accessos, estructures i instal·lacions corresponents als passos a diferent nivell amb el ferrocarril.  
Dos. La instal·lació, manteniment i conservació dels senyals fixos que, d'acord amb la normativa vigent, corresponen a la via fèrria en els passos a nivell carrera a càrrec de l'Entitat explotadora del ferrocarril, i també el manteniment i conservació dels sistemes de protecció del pas a nivell.  
DISPOSICIO FINAL  
Aquest Decret vigirà l'endemà de ser publicat al Diari Oficial de la Generalitat Valenciana.  
València, 30 d'octubre de 1989.  
El Conseller d'Obres Públiques, Urbanisme i Transports, RAFAEL BLASCO I CASTANY


Còpia Permalink ELI